กลต.ไฟเขียวเกณฑ์ ‘อินฟราสตรักเจอร์’
&nbsp;
20 ส.ค. 2554

โพสต์ทูเดย์ — บอร์ด ก.ล.ต.อนุมัติหลักการให้ตั้งกองทุนรวมโครงสร้างพื้นฐาน ชงบอร์ดคณะกรรมการกำกับตลาดทุนพิจารณาจบเดือนนี้
นายธีระชัย ภูวนาถนรานุบาล เลขาธิการ ก.ล.ต. เปิดเผยว่า คณะกรรมการ ก.ล.ต. ในการประชุมครั้งที่ 14/2553 เดือน พ.ย. 2553 อนุมัติหลักการสำหรับกฎระเบียบเพื่อรองรับการจัดตั้งกองทุนรวมโครงสร้างพื้นฐาน (Infrastructure Fund) เพื่อส่งเรื่องให้คณะกรรมการกำกับตลาดทุนพิจารณาประกาศใช้ในการประชุมเดือน พ.ย.นี้ 
“ถือเป็นก้าวสำคัญที่จะเปิดให้มีการจัดตั้งกองทุนที่จะรวบรวมเงินจากนักลงทุนเพื่อนำไปใช้ก่อสร้าง และพัฒนากิจการสาธารณูปโภคที่เป็นโครงสร้างพื้นฐานที่จำเป็นต่อการพัฒนาประเทศ” นายธีระชัย กล่าว
กองทุนรวมประเภทนี้จึงช่วยแบ่งเบาภาระงบประมาณและการกู้ยืมของรัฐ รวมทั้งเปิดโอกาสให้ผู้ลงทุนลงทุนในตราสารที่ให้ผลตอบแทนและมีความเสี่ยงที่หลากหลายมากขึ้น โดยกองทุนรวมสามารถแบ่งหน่วยลงทุนได้เป็นหลายชนิด (Tranche) ที่มีความเสี่ยงและผลตอบแทนต่างกัน ทั้งยังช่วยบรรเทาปัญหาเงินทุนไหลเข้าและการแข็งค่าของเงินบาทได้อีกทางหนึ่ง ด้วยการนำเข้าวัสดุ อุปกรณ์และเครื่องจักร